kardosdrur/scandi-wiki huggingface dataset:
Øvre Pasvik nationalpark

Øvre Pasvik nationalpark ligger i Sør-Varanger kommune i Troms og Finnmark fylke i Norge. Det nordsamiske navn er  Báhčaveaji Álbmotmeahcci er også et officielt navn på nationalparken. Parken blev oprettet i 1970 og var da 63 km². I 2003 blev parken udvidet til 119 km², samtidig som Øvre Pasvik landskabsværnområde blev oprettet. Samlet udgør dette et beskyttet areal på omkring 170 km² . Derudover ligger Pasvik og Gjøkvassneset naturreservat ikke langt fra nationalparken.

Nationalparken beskytter urskov og vådmarksområder som er en del af den sibirske taiga.

I nationalparken ligger det punkt hvor Norges, Finlands og Ruslands grænser mødes. Det er samtidig det eneste punkt på landjorden, hvor tre tidszoner mødes.

Eksterne henvisninger 
Direktoratet for naturforvaltning, infoside om Øvre Pasvik nationalpark .
Odin. Pressemelding om utvidelse av Øvre Pasvik

Nationalparker i Norge
Troms og Finnmarks geografi
Ånderdalen nationalpark

Ånderdalen nationalpark ligger i Torsken og Tranøy kommuner i Troms og Finnmark fylke i Norge. Parken blev oprettet i 1970, udvidet i 2004, og er nu på 125 km². Nationalparken repræsenterer nord-norsk kystnatur: Golde fjelde med heder og spredt birkeskov præger meget af nationalparken. Mellem fjeldene ligger søer og brede elve med hidsige stryg og fosser. Skoven af kystfyr har træer der er op til 500 år gamle.

Geografi, landskab, geologi 

Nationalparken ligger på den sydlige halvdel af øen Senja i Midt-Troms. Her er spidse fjeldtinder, mange søer, elve, moseområder og urørt urskov. Det er god bestand af kystfyr, som er sjælden i så store bestande og var en af årsagerne til at fredningen blev gennemført. Enkelte af kæmpefyrretræerne er over 500 år gamle.

Den repræsenterer et nordnorsk kystlandskab med urskov (fyr) i dalen fra Tranøybotn op mod Åndervatnet. Længere oppe overtager birkeskov og moseområder, fra ca. 100 meter over havoverfladen. I vest og nord er der fjelde med blotlagt granit. Det er nogen israndsafsatte moræner og deltaer fra smeltevandselve.

Flora og fauna 
Der findes omkring 200 karplantearter i parken, med blandt andet benbræk, koralrod og knælæbe. Vegetationen er karrig, fordi granitgrundfjeldet giver dårlig jordbund og lidet frugtbart floragrundlag. De fattige moseområdene er prægede af kæruld, stararter og mosser. Omkring moserne kan man støde på sorttop, engviol, leverurt og plettet gøgeurt. I fjeldet findes hedelyng, revling og blåbær, pil og arktisk fjeldpryd.

Der findes ca. 90 fuglearter, flere af dem ynglende (sortstrubet lom, grågås og sangsvane). Der findes også storspove, småspove, almindelig ryle, trane og nordisk lappedykker. Blandt arter, som ikke yngler her, findes silkehale, træløber, grønspætte og korsnæb.

I vande og elve findes røddinger, laks, trepigget hundestejle og ørred.

Der findes en fast stamme af elg, som indvandrede i 1940'erne. Andre dyrearter er rød ræv, hare, lækat og odder.

Kulturminder 
Det har antagelig ikke været fast bosættelse i Ånderdalen og naturen er i betydelig grad urørt. Før 1600 var det søsamer på Senja, og de har formodentlig jaget og fisket i Ånderdalene. Det findes bevaret nogen samiske kulturminder.

Forvaltning og brug af området 
Ånderdalen er meget udnyttet til friluftsliv. Det er tilladt at foretage vedindsamling i denne sammenhæng.

Området er en del af tamrenernes græsningsområde (Sør-Senja reinbeitedistrikt).

Noter

Litteratur 
 Tom Schandy og Tom Helgesen, «100 norske naturperler», Forlaget Tom&Tom, 2007. Side 237-238. 
 Olaf I. Rønning, mfl. Rago. Ånderdalen. Lutherstiftelsens forlag, 1973. (Norges nasjonalparker ; 6). 
 Hans Kr. Eriksen. «Ånderdalen» I: Den norske turistforenings årbok 1969.

Eksterne henvisninger 
 Direktoratet for naturforvaltning, information om Ånderdalen nationalpark 

Nationalparker i Norge
Troms og Finnmarks geografi
Senja
Cannibal Corpse

Cannibal Corpse er et amerikansk dødsmetalband dannet i Buffalo, New York i 1988. Bandet har siden da udgivet elleve studiealbums, et bokssæt og et livealbum. Selvom Cannibal Corpse godt og vel ikke har haft nogen omtale i radio eller fjernsynet har bandet alligevel formået at opbygge succes med album som Butchered at Birth og Tomb of the Mutilated. Cannibal Corpse har til dato solgt over en million album verden over med hele 558.929 i USA hvilket gør dem til et af de bedst sælgende dødsmetal-bands.   

Cannibal Corpse har haft meget indflydelse fra thrash metal-bands som Slayer og andre dødsmetalbands som Death, der har haft en afgørende rolle i deres musikstil sammen med Kreator.  

Cannibal Corpse har dog også modtaget en del kritik på grund af deres gyserfilminspirerede albumcovers
og sangtekster, der omhandler blod, lemlæstelse, mord, tortur, voldtægt og  død.

Medlemmer

Nuværende medlemmer 
 George "Corpsegrinder" Fisher – Vokal (1995-)
 Pat O'Brien – Guitar (1997-)
 Rob Barrett – Guitar (1993-1997, 2005-)
 Alex Webster – Bas (1988-)
 Paul Mazurkiewicz – Trommer (1988-)

Tidligere medlemmer 
 Chris Barnes – Vokal (1988-1995)
 Bob Rusay – Guitar (1988-1993)
 Jack Owen – Guitar (1988-2004)
 Jeremy Turner – Guitar (2004-2005)

Diskografi

Demoer 
 Cannibal Corpse (1989)

Studiealbum 
 Eaten Back to Life (1990)
 Butchered at Birth (1991)
 Tomb of the Mutilated (1992)
 The Bleeding (1994)
 Vile (1996)
 Gallery of Suicide (1998)
 Bloodthirst (1999)
 Gore Obsessed (2002)
 The Wretched Spawn (2004)
 Kill (2006)
 Evisceration Plague  (2009)
 Torture – (2012)
 A Skeletal Domain – (2014)
 Red Before Black – (2017)
 Violence Unimagined'' – (2021)

Henvisninger 
 Officiel hjemmeside

Noter 

Metalgrupper fra USA
Dødsmetalgrupper
Musikgrupper fra 1988
8. etape af Tour de France 2007

Ottende etape af Tour de France 2007 blev kørt lørdag d. 15. juli og gik fra Le Grand-Bornand til Tignes.
Ruten var 165 km lang og var den første rigtige bjergetape i løbet.

 Etape: 8
 Dato: 15. juli
 Længde: 165 km
 Danske resultater:
 1. Michael Rasmussen 4:49.40
 Gennemsnitshastighed: 34,18 km/t

Sprint og bjergpasseringer

1. sprint (Faverges) 
Efter 36 km

2. sprint (Albertville) 
Efter 60 km

1. bjerg (Col du Marais) 
4. kategori stigning efter 15,5 km

2. bjerg (Côte du Bouchet-Mont-Charvin) 
3. kategori stigning efter 22 km

3. bjerg (Col de Tamié) 
2. kategori stigning efter 46,5 km

4. bjerg (Cormet de Roselend) 
1. kategori stigning efter 99,5 km

5. bjerg (Montée d'Hauteville) 
1. kategori stigning efter 136,5 km

6. bjerg (Montée de Tignes) 
1. kategori stigning efter 163 km

Resultatliste

Udgående ryttere 

 21 Michael Rogers fra T-Mobile udgik under etapen med en skulderskade efter at have været væltet under nedkørslen fra Cormet de Roselend.
 23 Mark Cavendish fra T-Mobile Team udgik på etapen pga. smerter fra flere styrt på de tidligere etaper. Det var i tillæg planlagt at Cavendish skulle stå af løbet i Alperne.
 35 Stuart O'Grady fra CSC udgik under etapen med en ryggskade efter at have været styrtet under nedkørslen fra Cormet de Roselend.
 134 Romain Feillu fra Agritubel udgik under etapen.
 146 Ivan Parra fra Cofidis udgik under etapen efter at have været styrtet under nedkørslen fra Cormet de Roselend.

Diskvalifikationer 

 46 Robbie McEwen fra Predictor-Lotto klarede ikke at cykle i mål inden for tidsgrænsen.
 86 Danilo Napolitano fra Lampre-Fondital klarede ikke at cykle i mål inden for tidsgrænsen
 136 Cédric Hervé fra Agritubel klarede ikke at cykle i mål inden for tidsgrænsen.

08

en:2007 Tour de France, Prologue to Stage 10#Stage 8
Up in the Sky

"Up in the Sky" er en komposition af det britiske band Oasis, der indgår på albummet Definitely Maybe og er skrevet af guitaristen Noel Gallagher. Nummeret blev produceret af Noel Gallagher og Mark Coyle i 1993, hvorefter det blev udgivet på bandets debutalbum året efter.

Gallagher forklarer bl.a. på boxsettet Definitely Maybe, at teksten langer ud efter landets autoriteter i midten af 1990'erne, som ”didn't have clue about how people were living. England were a fucking toilette!”

Der findes en akustisk version af nummeret på "Live Forever"-singlen.

Andet 
 Bandet spillede nummeret på King Tuts Wah Wah Hut, Glasgow, hvor de blev spottet af chefen for Creation Records, Alan McGee. 
 Da bandet spillede Round Are Way i 1995 og 1996 tilføjede de under fremførelsen af nummeret også de to første vers af "Up in the Sky". Dette kan bl.a. høres på There And Then (VHS/dvd).

Oasis-sange
Columbia (sang)

Columbia er en komposition af det brittiske band Oasis. Nummeret, som indgår på albummet Definitely Maybe, er skrevet af guitarist Noel Gallagher, og produceret af Mark Coyle, The Real People, Noel Gallagher. 
Egentlig, var det blot en instrumental nummer, som bandet anvendte ved de tidlige Oasis koncerter. Nummeret bliver først indspillet i foråret 1993 som en del af Oasis' The Live Demonstration Tape, et demobånd som lavede med hjælp fra Chris og Tony Griffiths fra bandet The Real People. Der bliver udgivet en redigeret version af demoen blev udgivet i et begrænset oplag, en såkaldt limited edition, på white label promo 12" i december 1993. Dette blev således Oasis' første sang, som blev spillet på BBC Radio 1. Denne version blev også udgivet senere, nemlig som b-side på singlen Supersonic (1994).

Eksterne links 
 Live optagelse af Columbia fra Glastonbury 2004

Oasis-sange
Rocksange

en:Columbia#Music
Roklubben Lillebælt

Roklubben Lillebælt er en roklub, som er placeret tæt på den gamle lillebæltsbro på Fynssiden i bygningen "Søbadet". Der roes både havkajak og inrigger. Antallet af aktive medlemmer i 2007 er på ca. 40.

Historie 

 April 2004: Stiftende generalforsamling.
 Maj 2004: I samarbejde med Højskolen Snoghøj anvises en bådplads øst for højskolen.
 Juli 2004: Standerhejsning ved den nye bådplads.
 Oktober 2004: Skurvogn som klublokale på Højskolevej.
 Foråret 2005: Højskolen afbryder samarbejdet med roklubben.
 Maj 2005: Skurvognen flyttes til det kommunalt ejede stykke jord, ca. 50 meter vest for Højskolen.
 Juni 2005: Det er ikke muligt at få en byggetilladelse på det kommunale stykke jord. Der anvises en plads på Trelde Næs eller i Skærbæk.
 Hele 2006: Der roes stadig fra det kommunale område vest for højskolen.
 Ultimo 2006: Kommunen truer med politianmeldelse hvis ikke skurvognen flyttes.
 Primo 2007: Efter 3 års resultatløse forhandlinger med Fredericia Kommune indledes et samarbejde med Middelfart kommune.
 Marts 2007: Klubben flytter ind i "Søbadet" på fynssiden af Lillebælt.
 April 2007: Standerhejsning i det nye klubhus.

Eksterne henvisninger 
Roklubben Lillebælts hjemmeside 

Roklubber i Danmark
Sport i Middelfart
Sportsklubber i Danmark
Østrigsgade

Østrigsgade er en gade på det nordøstlige Amager. Gaden forbinder Øresundsvej med Holmbladsgade og er cirka 600 meter lang, og er en af de væsentlige gader i området, og giver blandt andet navn til Østrigsgades Skole. Ved gaden ligger Lergravsparken metrostation, og buslinje 31 kører gennem gaden.

Eksterne henvisninger 

Gader på Amagerbro
Rektorparken

Rektorparken er en gade i København ved Vestre Kirkegård. Udover kirkegården huser gaden de to kollegier Otto Mønsteds Kollegium og Kollegiet Solbakken.

Gader i København
Museumssag

Museumssag er en samling oplysninger om den dokumentation, et museum har inden for et bestemt emne. Det kan f.eks. være en arkæologisk udgravning med alle dens oplysninger om fund og udgravningsplaner. Eller det kan være en undersøgelse af 1800-tallets søfart med oplysninger om de genstande, fotos, arkivalier mv. som museet i den anledning har indsamlet. Museumssag er det centrale begreb i den såkaldte sagsregistrering, der siden ca. 1970 har været normen for statslige og statsanerkendte museers registrering af deres samlinger.

Se også 
Dansk Museums Dokumentations Standard

Museer
Murergade

Murergade er en gade på Nørrebro i København. Den lille gade ligger i området mellem søerne, Åboulevarden, Blågårdsgade og Baggesensgade. Gaden blev navngivet i 1861. Den udgør en del af en mindre gruppe gader, der er opkaldt efter forskellige professionsbetegnelser.

Tidligere havde Murerforbundet til huse i Murergade.

Noter 

Gader på Nørrebro
Metropol

Metropol har flere betydninger:

 Storby – en storby med mindst 500.000 indbyggere kaldes metropol, af gr. μήτηρ, mētēr = moder og πόλις, pólis = by, se også Polis.

Brugt i navnet på bl.a.:

 Professionshøjskolen Metropol – i København
 Metropol (biograf i København) – biograf i København, (tidligere Palladium)
 Metropol Århus – biograf i Århus, (tidligere Palads)
 Metropol (biograf i Aalborg) – biograf i Aalborg, (tidligere Astoria)
 Metropol (radioprogram) – et svensk radioprogram
 Metropol (snus) – et svensk snusmærke
 Metropol (Hjørring) – storcenter i Hjørring,

Se også 
  Metropolis
 Metropolit
 Metropolitankirke
 Metropolitanskole
Global Contact

Global Contact er Mellemfolkeligt Samvirke's rejseprogram, der arrangerer frivilligt arbejde i udlandet, højskole, praktik og workcamps i udlandet. Mellemfoelkilgt Samvirke har en lang erfaring med frivilligophold og har sendt danskere ud i mere end 60 år. Global Contact sender årligt over 1000 unge ud i verden på de forskellige typer ophold.

Frivilligprogrammet er det ældste og det mest populære. Her sendes, primært unge, ud til forskellige organisationer og skoler i mere end 25 lande i Afrika, Asien, Mellemøsten og Latinmerika hvor de laver frivilligt arbejde. Under opholdet bor de frivillige typisk ved lokale værtsfamilier, som giver en rigtig god mulighed for rigtig at lære kulturen og kende. 

Opholdet for de frivillige starter med et 4-ugers højskoleophold på en af Mellemfolkeligt Samvirkes mange højskoler ude i verden. Her bliver de frivillige klædt på at til at bo og arbejde i en fremmed kultur, og får en masse redskaber de kan bruge på deres videre rejse. Dette er med til at sikre at både de frivillige, og de organisationer som skal modtage dem, får mest muligt ud af opholdet. 

Global Contact arrangerer også lange højskoleophold på 3 måneder i Kenya og Myanmar, som inkluderer en måneds rejse til henholdsvis Tanzania og Thailand. Her får deltagerene et unikt indblik i landet og kulturen gennem de mange møder med de lokale. store dele af undervisningen foregår på udflugter, rejser og i projekter.  

Global Contact arrangere også korte højskoleophold for forskellige aldergrupper. Det er fx muligt for unge helt ned til 15-17 år at komme på 2 ugers højskole i Kenya og der arrangeres også ophold for de lidt ældre på over 50 år i fx Tanzania og Palæstina. Og for de unge på 18-29 år er der hvert år sommerhøjskoler til lande som Kenya, Myanmar, Palæstina og Jordan. 

Hvert år sender Global Contact også flere hundrede studerende på praktik i udlandet. De sender særligt mange studerende indenfor sundhedsrelaterede uddannelser ud, som f.eks. sygeplejersker, fysioterapeuter og ergoterapueter. Praktikopholdene er meritgivende og arrangeret i samarbejde med uddannelsesinstitutionerne.

Global Contact er en non-profit organisation og overskuddet går til Mellemfolkeligt Samvirkes udvliklingsarbejde.

Eksterne henvisninger 
Mellemfolkeligt Samvirkes hjemmeside
Global Contacts hjemmeside

Ngo'er
Foreninger fra Danmark
Internationale solidaritetsbevægelser
Michael Wulf

Michael Wulf var en tysk guitarist mest kendt for at have spillet i de to thrash metal-bands Sodom og Kreator. Wulf spillede kun i Sodom i et år (1985-1986) under navnet Destructor. Efterfølgende sluttede han sig til Kreator hvor han kun nåede at spille et show inden han blev smidt ud. Alligevel blev han noteret som guitarist på bandets andet album Pleasure to Kill. Han døde i 1993 i en motorcykelulykke.

Henvisning 
 Mindeside til afdøde musikere 

Guitarister fra Tyskland
Tjek fødselsår
Omkomne ved motorcykelulykker
Enghave Plads

Enghave Plads er en plads på Vesterbro i København. Pladsen markerer det sydlige hjørne af krydset mellem de to store gader Istedgade og Enghavevej. Ved pladsen ligger blandt andet Enghave Plads Station, spillestedet VEGA, Enghaveplads Skole, Enghaveparken og Kristkirken.

Pladsen er navngivet i 1897 efter beliggenheden ved Enghavevej.

Referencer

Eksterne henvisninger 

Torve og pladser i København
Gader på Vesterbro
Karpefamilien

Karpefamilien er en gruppe karpefisk, og verdens mest omfattende fiskefamilie. Den består af nærmere 200 slægter. Mange arter er populære akvariefisk.
Slægtsforholdene mellem delgrupperne er usikre, og det vil blive forandringer efterhånden som nye undersøgelser bliver udført. Denne artikkel bruger inddelingen til Nelson (2006).

Guldfisken kan sagtens overleve udendørs om vinteren. Der skal bare være et sted i dammen som er over 90 cm dybt. Om foråret begynder man at fordre fiskene når vandet har nået en temperatur på 10 grader. Hvis man fodrer fiskene for tidligt kan de dø af det.
Topas

En topas er et siliciummineral lavet af aluminium og fluor.

Eksterne henvisninger 

Smykkesten
Silikatmineraler
Sundholmsvej

Sundholmsvej er en gade på Amager, mellem Amager Fælledvej og Englandsvej. Gaden har taget navn efter hospitalet Sundholm, der stadig ligger i den nordlige ende af gaden. Gaden lægger navn til Sundholmskvarteret der i årene 2008-2014 undergår en gennemgribende og bæredygtig byfornyelsesindsats kaldet områdeløft.

Gader på Amagerbro
Københavns byvåben

Københavns byvåben fik sit nuværende udseende 24. juni 1661, da kong Frederik 3. udstedte et privilegiebrev til byens borgere, som tak for deres modstand mod svenskernes belejring af byen. Privilegierne gav borgerne i byen lov til at eje jord på samme vilkår som adelen.

De to kanoner og krigsudrustningen i bunden af billedet skal symbolisere københavnernes vellykkede modstand mod den svenske belejring af byen i 1658–59.

Frederik 3. tilføjede også porten med ridderen og sit monogram til våbenet, der oprindeligt bestod af de tre tårne og bølgerne. Våbenet indgik i Københavns segl fra 1296. I nyere tid gengives våbenet ofte stærkt stilliseret med kun de tre tårne og bølgerne. Københavns Kommune anvender fortsat det store våben til ceremonielle formål og visse kommunale formularer.

Kilder

Litteratur 
 Egil Skall, "Københavns byvåben", s. 7-17 i: Historiske Meddelelser om København, 1990. .

Byvåben
Heraldik
Brøndby Pop Club

Brøndby Pop Club var et spillested for rytmisk musik til gavn for unge mennesker i Brøndby og omegn. Det åbnede 7. januar 1967.

Initiativet til Brøndby Pop Club kan fra den lokale musiker Peter Isaksen, som fik Hans Otto Bisgaard med som leder af klubben, der blev stiftet den 7. november 1966. Ideen blev bakket op af Brøndbys borgmester og kommunalbestyrelse som stillede en stor gymnastiksal på Nørregårdsskolen til rådighed.

Mere end 800 unge betalte hver 6 kroner for en billet til koncerten den 7. januar 1967, men måtte også betale 4 kroner for et medlemskort til Brøndby Pop Club. Programmet den første aften var Nalle And The Big Sound, The Lollipops, Les Miserables og Peter Isaksens band Eskimoerne.

Senere kom andre kendte og spillede i Brøndby Pop Club blandt andet, Peter Belli, Sir Henry and His Butlers, og The Hitmakers og fra Sverige kom bl.a. Tages og The Shanes.

Med tiden blev musikgrupper mere og mere kendte blandt de store navne var The New Yardbirds som senere blev til Led Zeppelin, men også Ten Years After, Family, med forsangeren Roger Chapman, Jeff Beck Group og danske navne som Burnin Red Ivanhoe, Young Flowers, Ache og Alrune Rod.
Der blev designet billeder (under koncerterne) der var i alle farver der bevægede sig i alle retninger og gav en fornemmelse af uanede oplevelser/muligheder. Man behøvede ikke at være påvirket for at få en flot oplevelse.

Klubben fik et dårligt rygte, måske fordi mange lå ned og lyttede til musikken ved koncerterne, det var almindeligt den gang, i stedet for at danse til musikken ”flippede man ud” på den måde. Mange var bekymrede for om det var en narkohule, tilstrømningen aftog og der kom underskud i klubben og man måtte drejer nøglen i 1970.

Kilder og eksterne henvisninger 
 
 

Spillesteder i Danmark
Pop Club
Etableret i 1967
Ophørt i 1970
Kapelvej

Kapelvej er en gade på Nørrebro i København. Gaden løber mellem Nørrebrogade og Ågade og udgør den sydlige grænse for Assistens Kirkegård. Gaden har taget navn efter en tidligere kapel-bygning, der lå ved ejendommen Kapelvej 2-4.

På hjørnet af Kapelvej og Nørrebrogade lå Nørrebros Biografteater fra oktober 1905 til 27. oktober 1921, men flyttede til Nørrebrogade 37 for at få flere tilskuepladser.

Referencer 

Gader på Nørrebro
Åboulevarden (København)

Åboulevarden er et udtryk for den sammenhængende indfaldsvej i København, der udgøres af gaderne Åboulevard, Ågade og Bispeengbuen. Vejen ender ved Søerne, hvor dens fortsætter i Gyldenløvesgade og ved Vester Farimagsgade videre i H.C. Andersens Boulevard. 

Navnet Åboulevarden skyldes Ladegårdsåen, der i rør løber under vejen. Åboulevarden er en af Københavns mest trafikerede veje.

Udfor Åboulevard 16 ses Druknestenen til minde om de to kvinder, der druknede i Ladegårdsåen i november 1812.

Forslag om fritlægning af Ladegårdsåen
Inspireret af fritlægningen af Århus Å har der været forslag om at fritlægge Ladegårdsåen. Ifølge forslaget skulle vejen lægges ned i en gravet tunnel, mens åen forløber ovenpå. Tunnelen kunne så i nødstilfælde også tømmes for biler og bruges til regnvandsafledning ved skybrud. Ifølge en rapport fra Rambøll ville projektet koste 4 milliarder kroner, delvist finansieret af spildevandstakster og klimatilpasningspuljer.

Kilder

Se også 
 Druknestenen på Åboulevarden

Eksterne links
Åbn Åen - Hjemmeside som agiterer for at fritlægge ladegårdsåen

Gader i København
Indfaldsveje i Danmark
Illerup Ådal

Illerup Ådal ligger ved Skanderborg og er kendt for fund af store mængder våben, der i jernalderen blev ofret i den sø, der dengang dækkede 10 hektar.

Oldtidsfundet 
De første fund afdækkedes under dræningsarbejde i 1950, og området blev udgravet i 1950'erne af museumsinspektør Harald Andersen
og igen i 1975-1985. Der er fundet mere end 15.000 genstande; først og fremmest våben og personligt udstyr fra forskellige perioder af jernalderen. Efter sejre er fjendens udstyr ødelagt og kastet i søen, sandsynligvis som et offer.

Fundene udgør omkring 40% af de samlede ofre i søen. Efter 1996 er 33 hektar af den oprindelige sø opkøbt og arealfredet for at bevare de mange genstande, der ikke er udgravet, mod udtørring. Materialet fra Illerup Ådal stammer fra flere krigeriske angreb på østjyderne. Der er fund fra 200 e.Kr., 225, 375 og 450 e.Kr. Angriberne kom fra områderne omkring Østersøen, hovedsageligt fra andre dele af Skandinavien.

Den ældste sætning, vi har fået overleveret på urnordisk, er ordene NITHIJO TAWIDE, indridset på et skjoldhåndtag af sølv netop fra fra våbenofferfundet i Illerup Ådal. Det oversættes med "Nithijo gjorde" eller "Nithijo lod gøre". Ordet TAWIDE kommer af udsagnsordet TAUJAN (= at gøre), og formen er tredje person datid. Ordet genfindes i den 200 år yngre guldhornsindskrift i formen TAWIDO, som er i første person og ender på o. 

Dalen ses fra motorvejen mellem Stilling og Skanderborg.

Alken Enge 

Arkæologen Harald Andersen foretog arkæologiske undersøgelser i bl.a. den nedre del af Illerup Ådal, kendt som Alken Enge fra 1957 til 1962. Men først med to sonderende undersøgelser i området i 2008 og 2009 blev det klart, at der var store muligheder for vigtige jernalderfund her. Med et samarbejde mellem Skanderborg Museum og Aarhus Universitet afdeling for Forhistorisk Arkæologi, er det i 2011 lykkedes at få bevilget 1,5 millioner kr fra Carlsbergfondet, til et videre forskningsprojekt: Hær og efterkrigsritual i jernalder - de dræbte krigere i offermosen Alken Enge i Illerup Ådal. og der er nu foretaget større udgravninger i Alken Enge med fund af bl.a. flere hundrede krigere fra jernalderen til følge.

Litteratur 
 Jørgen Ilkjær og Jørn Lønstrup: "Klæder flængedes og brynjer sønderhuggedes" (kronik i Skalk 1982 nr. 2; s. 18-27)

Referencer

Eksterne henvisninger 
 fredninger.dk Kort og beskrivelse
Fund af mennesker
 

Skandinavisk jernalder
Skanderborg Kommunes geografi
Fredede arealer i Danmark
Margueritruten
Dale i Danmark
Arkæologiske områder i Danmark